b'\n_START_ARTICLE_\nErou al Muncii Socialiste\n_START_SECTION_\nIstoria\n_START_PARAGRAPH_\nTitlul onorific a fost introdus prin decretul Prezidiului Suprem Sovietic al Uniunii Sovietice la 27 decembrie 1938._NEWLINE_Ini\xc8\x9bial, Eroilor Muncii Socialiste le era acordat cea mai mare decora\xc8\x9bie a Uniunii Sovietice, Ordinul lui Lenin \xc8\x99i un certificat al Prezidiului Suprem Sovietic al Uniunii Sovietice. Pentru ai diferen\xc8\x9bia pe eroii muncii socialiste de alti beneficiari ai Ordinului lui Lenin, a fost introdus\xc4\x83 Medalia de Aur \xe2\x80\x9eSecera \xc8\x99i Ciocanul\xe2\x80\x9d prin decret al Prezidiumului \xc3\xaen 22 mai 1940, care \xc3\xaenso\xc8\x9bea Ordinul lui Lenin \xc8\x99i Certificatul._NEWLINE_Primul beneficiar al premiului a fost Iosif Stalin, premiat de Prezidiul Suprem al Uniunii Sovietice \xc3\xaen 20 decembrie 1939, dar nu a purtat medalia niciodat\xc4\x83, a\xc8\x99a cum nu a purtat nici alte zeci de medalii. Al doilea beneficiar al titlului a fost proiectantul de mitraliere Vasili Degtyaryov (2 ianuarie 1940). A treia \xc8\x99i ultima oar\xc4\x83 \xc3\xaenainte de Opera\xc8\x9biunea Barbarosa), premiul a fost acordat pentru 9 proiectan\xc8\x9bi de arme, inclusiv Fedor Tokarev, Boris Shitalny, Nikolay Polikarpov, Alexander Takovlev \xc8\x99i Vladimir Klimov. Dup\xc4\x83 1945, printre beneficiari au fost Mihail Kalashnikov, Emiliar Bukov, Alexander Tselikov, Dimitri Shostakovich, Nokolai Afanasiev, German Jorbov \xc8\x99i Petru Andreevich Tkachev._NEWLINE_P\xc3\xa2n\xc4\x83 la 1 septembrie 1971, 16.245 de oameni au primit titlul de Erou al Muncii Socialiste (inclusiv 4.497 de femei). 150 de oameni (inclusiv 25 femei) au prmit de dou\xc4\x83 sau mai multe ori Medalia \xe2\x80\x9eSecera \xc8\x99i Ciocanul\xe2\x80\x9d. \xc3\x8en 1991, la disolu\xc8\x9bia Uniunii Sovietice erau 20.000 de persoane care primiser\xc4\x83 titlul._NEWLINE_Printr-un decret din 14 mai 1974 a fost aprobat un Regulament cu privire la titlul de Erou al Muncii Socialiste, \xc3\xaen nou\xc4\x83 edi\xc8\x9bie. Dispozi\xc8\x9biile acestui regulament specificau c\xc4\x83 cei care aveau titlul de \xe2\x80\x9eErou al Muncii Socialiste\xe2\x80\x9d este cel mai \xc3\xaenalt grad de distinc\xc8\x9bie pentru serviciile aduse \xc3\xaen domeniul dezvolt\xc4\x83rii economice, sociale \xc8\x99i culturale\xe2\x80\x9d \xc8\x99i \xe2\x80\x9ese atribuie persoanelor care au prezentat acte de eroism \xc3\xaen domeniul muncii, \xc3\xaen special pentru contribu\xc8\x9biile semnificative la \xc3\xaembun\xc4\x83t\xc4\x83\xc8\x9birea eficien\xc8\x9bei produc\xc8\x9biei sociale, la \xc3\xaembun\xc4\x83t\xc4\x83\xc8\x9birea \xc8\x99tiin\xc8\x9bei, culturii, cre\xc8\x99terea puterii \xc8\x99i gloriei URSS\xe2\x80\x9d. \xe2\x80\x9eStatut a introdus o procedur\xc4\x83 de atribuire a Ordinului Lenin pentru fiecare acordare a medaliei \xe2\x80\x9eSecera \xc8\x99i Ciocanul\xe2\x80\x9d. Din momentul \xc3\xaen care o persoan\xc4\x83 devenea Erou al Muncii Socialiste devenea automat \xc8\x99i Erou al Uniunii Sovietice, al \xc8\x9b\xc4\x83rii natale. \xc3\x8en plus, regulamentul a aprobat o list\xc4\x83 de beneficii ale Eroilor, stabilite ulterior. Una dintre beneficii era construc\xc8\x9bia unui bust de bronz \xc3\xaen ora\xc8\x99ul natal. _NEWLINE_Rezolu\xc8\x9bia Prezidiului Sovietului Suprem din 22 august 1988, \xe2\x80\x9eprivind \xc3\xaembun\xc4\x83t\xc4\x83\xc8\x9birile procedurii de atribuire a decora\xc8\x9biilor de stat ale Uniunii Sovietice\xe2\x80\x9d medalia de aur \xe2\x80\x9eSecera \xc8\x99i Ciocanul\xe2\x80\x9d a fost abandonat\xc4\x83. Eroii Uniunii Sovietice care erau \xc8\x99i Eroii Muncii Socialiste puteau avea la ini\xc8\x9biativa organiza\xc8\x9biilor publice sau ale organelor de stat puteau avea busturi de bronz. Busturile de bronz ale eroilor \xc3\xaen via\xc8\x9b\xc4\x83 nu sunt instalate._NEWLINE_\xc3\x8en 1991, titlul de Erou al Muncii Socialiste a fost eliminat \xc3\xaempreun\xc4\x83 cu tot sistemul de premii al URSS.\n_START_SECTION_\nStatutul titlului\n_START_PARAGRAPH_\nTitlul onorific \xe2\x80\x9eErou al Muncii Socialiste\xe2\x80\x9d era acordat de Prezidiu cet\xc4\x83\xc8\x9benilor care contribuiau la dezvoltarea industrii sovietice, agriculturii, transportului, comer\xc8\x9bului, \xc8\x99tiin\xc8\x9bei \xc8\x99i tehnologiei precum \xc8\x99i promov\xc4\x83rii gloriei \xc8\x99i suprema\xc8\x9biei Uniunii Sovietice. _NEWLINE_Eroii Muncii Socialiste care au ob\xc8\x9binut realiz\xc4\x83ri excep\xc8\x9bionale au ob\xc8\x9binut a doua medalie \xe2\x80\x9eSecera \xc8\x99i Ciocanul\xe2\x80\x9d iar in ora\xc8\x99ele lor de origine urmau s\xc4\x83 le fie construite busturi de bronz \xc3\xaen ora\xc8\x99ele lor de origine pentru a marca ocazia. Cei care au ob\xc8\x9binut de trei ori medalia \xc8\x99i titlul de Erou al Muncii Socialiste trebuiau s\xc4\x83 le fie construite busturi \xc3\xaen apropierea Palatului Sovietelor dar acest plan nu a fost implementat pentru c\xc4\x83 Palatul Sovietelor nu a fost construit niciodat\xc4\x83._NEWLINE_Doar Prezidiul Sovietului Suprem al Uniunii Sovietice putea s\xc4\x83 lipseasc\xc4\x83 o persoan\xc4\x83 de titlul s\xc4\x83u. Medalia \xe2\x80\x9eErou al Muncii Socialiste\xe2\x80\x9d, la fel ca \xc8\x99i Medalia Steaua de Aur \xe2\x80\x9eErou al Uniunii Sovietice\xe2\x80\x9d era purtat\xc4\x83 \xc3\xaentotdeauna pe partea st\xc3\xa2nga a pieptului \xc8\x99i \xc3\xaen prezen\xc8\x9ba a altor medalii, era deasupra lor. Dup\xc4\x83 1991, distinc\xc8\x9biile Federa\xc8\x9biei Ruse stau deasupra ei._NEWLINE_Eroii Muncii Socialiste erau de cele mai multe ori imprima\xc8\x9bi pe timbre postale ale Uniunii Sovietice \xc8\x99i se bucurau de un \xc3\xaentreg cult social.\n_START_SECTION_\nDescrierea medaliei\n_START_PARAGRAPH_\nTitlul onorific \xe2\x80\x9eErou al Muncii Socialiste\xe2\x80\x9d a fost proiectat de artistul A. Pomansky. Medalia Steaua de Aur a Titlului Onorific \xe2\x80\x9eErou al Muncii Socialiste\xe2\x80\x9d a fost o stea cu 5 col\xc8\x9buri, cu razele diedre netede pe avers, cu diametrul circular a stelei era de 33.5 mm. \xc3\x8en centrul avers se afl\xc4\x83 un ciocan \xc8\x99i secer\xc4\x83 \xc3\xaen relief, de 14 \xc8\x99i 13 mm. Aceasta c\xc3\xa2nt\xc4\x83re\xc8\x99te 15.25 grame.\n_START_SECTION_\n\xc3\x8en Rom\xc3\xa2nia\n_START_PARAGRAPH_\n\xc3\x8en Rom\xc3\xa2nia, titlul onorific \xe2\x80\x9eErou al Muncii Socialiste - RPR\xe2\x80\x9d a fost introdus prin Decretul 161 din 1951, modificat prin Decretul Consiliului de Stat nr. 140 din 1971 \xc8\x99i a fost abrogat prin legea 7/1998._NEWLINE_Pe l\xc3\xa2ng\xc4\x83 titlul de \xe2\x80\x9eErou al Muncii Socialiste\xe2\x80\x9d beneficiarul primea \xc8\x99i Medalia de Aur \xe2\x80\x9eSecera \xc8\x99i Ciocanul\xe2\x80\x9d precum \xc8\x99i alte privilegii \xc8\x99i beneficii, printre care scutire de la plata impozitelor \xc8\x99i bonifica\xc8\x9bii \xc3\xaen bani. Ca o diferen\xc8\x9b\xc4\x83 fa\xc8\x9b\xc4\x83 de Uniunea Sovietic\xc4\x83, acest titlul era acordat \xc3\xaen Rom\xc3\xa2nia \xc8\x99i unit\xc4\x83\xc8\x9bilor teritoriale administrative \xc3\xaen special pentru \xe2\x80\x9e\xc3\xaentrecerile socialiste\xe2\x80\x9d \xc8\x99i pentru \xe2\x80\x9econtribu\xc8\x9bii deosebite la sporirea produc\xc8\x9biei agricole\xe2\x80\x9d'